Gennemsnitligt får fem procent af alle danske patienter tryksår i forbindelse med en indlæggelse. Men ikke på Sygehus Thy-Mors. Her har man gennem et patientsikkerhedsprojekt næsten udryddet problemet med tryksår. Af 1.049 patienter på en enkelt afdeling fandt personalet i 2011 tre tilfælde af tryksår. - Det er verdensklasse. Og det er meget, meget flot, at det er lykkedes for Sygehus Thy-Mors at komme så langt i løbet af forholdsvis kort tid og med nogle enkle redskaber, siger Beth Lilja, leder af Dansk Selskab for Patientsikkerhed. Sygehuset regner med at være helt tryksårsfri i september. - Vi bilver aldrig for gode til patientsikkerhed. Sådan er det. Derfor glæder jeg mig over, at man på Sygehus Thy-Mors siden starten på "Patientsikkert Sygehus" i 2010 har vist, at man kan opnå flotte resultater smitter, så man får stadig større ambitioner på patienternes vegne, siger Ulla Astman, formand for Regionsrådet og Dansk Selskab for Patientsikkerhed.

Opsummering:
Sygehus Thy-Mors vil være Danmarks første tryksårsfrie sygehus, og de er allerede godt på vej.